ꠍꠤꠟꠐꠤ ꠇꠤꠔꠣꠛ

꠨ ꠀꠡ꠆ꠝꠣꠘꠤ ꠇꠤꠔꠣꠛꠣꠁꠘ ꠀꠞꠘꠣꠄ ꠛꠣꠁꠛꠦꠟ (ꠁꠛ꠆ꠞꠥ ꠪ τὰ βιβλία ꠨ ꠀꠋꠞꠦꠎ ꠝꠣꠔ ꠪ the books) ꠝꠣꠘꠤ ꠇꠤꠔꠣꠛꠣꠁꠘ ꠀꠞ ꠛꠁꠀꠁꠘ ꠀꠞꠘꠣꠄ ꠙꠥꠕꠤꠘ ꠨ ꠎꠖꠤꠅ ꠁꠈꠣꠘꠖꠤ ꠛꠥꠎꠣꠘꠤ ꠅꠄ ꠀꠡꠝꠣꠘꠤ ꠇꠤꠔꠣꠛꠣꠁꠘ ꠀꠞꠘꠣꠄ ꠗꠞ꠆ꠝꠤꠅ ꠛꠁꠀꠁꠘ  ⁕ ꠛꠣꠁꠛꠦꠟ (ꠛꠁ) ꠀꠞꠘꠣꠄ ꠀꠡꠝꠣꠘꠤ ꠇꠤꠔꠣꠛꠣꠁꠘ ꠎꠦ ꠜꠣꠡꠣꠄ ꠅꠘꠥꠛꠣꠖ ꠇꠞꠂꠘ ꠅꠃ ꠜꠣꠡꠣꠞ ꠘꠣꠝꠗꠞꠤ ꠒꠣꠇꠂꠘ ⁕ ꠁꠈꠣꠘ ꠅꠁꠟꠉꠤ ꠀꠡꠝꠣꠘꠤ ꠇꠤꠔꠣꠛ ꠢꠇꠟꠞ ꠡꠋꠇꠟꠘ ꠎꠦꠈꠣꠘꠧ ꠛꠤꠜꠤꠘ꠆ꠘ ꠗꠞ꠆ꠝꠞ ꠟꠦꠈꠣ ꠄꠇꠟꠉꠦ ꠇꠞꠣ  ⁕ ꠝꠥꠍꠟꠝꠣꠘ ꠢꠇꠟꠦ ꠀꠞ꠆ꠛꠤ ꠀꠞ꠆ꠘꠣꠄ ꠢꠤꠛ꠆ꠞꠥ ꠘꠣꠝꠦ ꠒꠣꠇꠂꠘ ꠨ ꠇꠥꠞꠀꠘ ꠘꠣꠎꠤꠟꠞ ꠀꠉꠞ ꠔꠅꠞꠣꠔ ꠨ ꠎꠛꠥꠞ ꠨ ꠁꠘ꠆ꠎꠤꠟ (ꠢꠦꠡꠇꠥꠞ ꠛꠣꠁꠛꠦꠟ) ꠅꠃ ꠌꠣꠁꠞ ꠀꠡꠝꠣꠘꠤ ꠇꠤꠔꠣꠛ ꠟꠂꠀ ꠀꠞꠧ ꠛꠃꠔ꠆ꠔꠣ ꠀꠍꠤꠟ ꠇꠞꠤꠀ ꠛꠤꠡ꠆ꠡꠣꠡ ꠇꠞꠂꠘ ꠔꠛꠦ ꠅꠘꠥꠛꠣꠖ ꠅꠁꠎꠣꠅꠀꠄ ꠛꠤꠔꠟꠤꠉꠦꠍꠦ ꠇꠞꠤꠀ ꠝꠘ ꠇꠞꠂꠘ ꠨ ꠀꠞ ꠛꠣꠔꠤꠟ ꠢꠤꠡꠣꠛꠦ ꠗꠞꠂꠘ ⁕ ꠎꠖꠤꠅ ꠁꠛ꠆ꠞꠣꠢꠤꠝꠤ ꠗꠞ꠆ꠝꠣꠁꠘ꠆ꠔꠅ (ꠁꠍ꠆ꠟꠣꠝ-ꠈꠤꠡ꠆ꠐꠤꠀꠘ-ꠁꠢꠥꠖꠤ) ꠢꠇꠟꠦ ꠀꠡꠝꠣꠘꠤ ꠇꠤꠔꠣꠛ ꠔꠅꠞꠣꠔ ꠝꠣꠘꠂꠘ ꠛꠣ ꠀꠍꠤꠟ ꠇꠞꠤꠀ ꠛꠤꠡ꠆ꠡꠣꠡ ꠇꠞꠂꠘ ꠨ ꠔꠛꠦ ꠁꠢꠥꠖꠤ ꠗꠞ꠆ꠝꠔ ꠙꠥꠞꠣꠘꠣ ꠛꠣꠁꠛꠦꠟ ꠛꠣ ꠁꠘ꠆ꠎꠤꠟ ꠀꠁꠛꠣꠞ ꠀꠉ ꠙꠞꠂꠎꠘ꠆ꠔ ꠝꠣꠘꠂꠘ  ⁕ ꠀꠞ ꠈꠤꠡ꠆ꠐꠤꠀꠘ ꠗꠞ꠆ꠝꠔ ꠁꠘ꠆ꠎꠤꠟ ꠙꠞ꠆ꠎꠘ꠆ꠔ ⁕ ꠄꠇꠤꠘ ꠇꠦ ꠇꠤꠟꠣꠘ ꠇꠞꠂꠘ ꠁꠔꠣ ꠛꠤꠜꠤꠘ꠆ꠘ ꠗꠞ꠆ꠝꠤꠅ ꠉꠥꠡ꠆ꠐꠤꠞ ꠃꠙ꠆ꠞꠦ ꠘꠤꠞ꠆ꠛꠞ ꠇꠞꠦ ⁕

ꠘꠣꠝꠣꠁꠘ
ꠉꠤꠞꠤꠇ ꠛꠣꠁꠛꠦꠟ (τὰ βιβλία ꠨ tà biblía) ꠍꠤꠟꠐꠤ ꠝꠣꠔ ꠄ ꠅꠘꠥꠛꠣꠖ ꠇꠞ꠆ꠟꠦ ꠅꠄ 'ꠙꠣꠇ ꠛꠁ' ꠨ 'ꠛꠁꠅꠞ ꠟꠣꠇꠣꠘ ꠄꠇꠣꠘ ꠛꠁ !' ꠨ 'ꠄꠇ꠆ꠝꠣꠔ꠆ꠞ ꠛꠁ' ꠨ 'ꠀꠟ꠆ꠟꠣ/ꠈꠥꠖꠣ/ꠝꠣꠛꠥꠖ ꠅꠞ ꠝꠥꠈꠞ ꠛꠥꠟꠤ' ꠨ ꠅꠘꠥꠛꠣꠖ ꠇꠞꠣ 'ꠛꠣꠁꠛꠦꠟ' ꠅꠁꠛꠧ 'ꠍꠤꠟꠐꠤ ꠇꠤꠔꠣꠛ' ꠨ 'ꠍꠤꠟꠦꠐ ꠘꠣꠉꠞꠤ ꠀꠍꠝꠣꠘꠤ ꠇꠦꠔꠣꠛ' ꠨ 'ꠎꠂꠘ꠆ꠔꠣꠙꠥꠞꠤ ꠛꠟꠣꠄ ꠀꠡ꠆ꠝꠣꠘꠤ ꠛꠁ' ꠨ 'ꠍꠤꠟꠐ-ꠇꠣꠍꠣꠠꠤ ꠜꠣꠡꠣꠖꠤ ꠀꠍ꠆ꠝꠣꠘꠤ ꠇꠤꠔꠣꠛ' ꠨ 'ꠘꠣꠉ꠆ꠞꠤ ꠜꠣꠡꠣꠞ ꠀꠡ꠆ꠝꠣꠘꠤ ꠇꠤꠔꠣꠛ' ꠨ 'ꠍ꠆ꠞꠤꠢꠣꠐ꠆ꠐꠣꠡ꠆ꠡꠣꠞꠣ ꠙꠥꠍ꠆ꠔꠤꠇꠣ' ꠨ 'ꠍꠤꠟꠐꠤꠀꠄ ꠝꠅꠟꠣꠞ ꠇꠤꠔꠣꠛ' ꠨ ꠀꠡꠟ ꠁꠘ꠆ꠎꠤꠟ ꠅꠁꠛꠧ 'ꠀꠡꠟ ꠙꠥꠕꠤ' ꠨ 'ꠀꠡꠟ ꠛꠁ' ꠨ 'ꠀꠡꠟ ꠇꠦꠔꠣꠛ' ꠨ 'ꠀꠟ꠆ꠟꠣꠞ ꠛꠥꠟꠤ' (ꠎꠖꠤꠅ ꠁꠈꠣꠘ ꠟꠂꠀ ꠖꠤꠝꠔꠕꠘꠦ ꠢꠇꠟ ꠁꠛ꠆ꠞꠣꠢꠤꠝꠤ ꠗꠞ꠆ꠝꠞ ꠡꠥꠞꠥ) ꠨ 'ꠛꠣꠘꠣꠅꠞꠣꠞ ꠇꠕꠣ' ⁕ ꠛꠦꠋꠉꠟꠤ ꠝꠣꠔꠦ ꠅꠘꠥꠛꠣꠖ ꠇꠞ꠆ꠍꠂꠘ (বইগুলো, ধর্ম শাস্ত্র, লিপি বা পুস্তক, ঈশ্বরের বাক্য) ⁕ ꠇꠥꠞꠀꠘ ꠅ ꠀꠞꠛꠤ ꠘꠣꠝ ꠙꠣꠅꠀ ꠎꠣꠄ ꠁꠘ꠆ꠎꠤꠟ (ꠀꠡꠟ ꠉ꠆ꠞꠤꠇ ꠜꠣꠡꠣꠔ "Εὐαγγέλιον" ꠎꠣꠞ ꠝꠣꠘꠤ ꠜꠣꠟꠣ ꠈꠛꠞ) ꠨ ꠔꠣꠅꠞꠣꠔ (ꠀꠡꠟ ꠢꠤꠛ꠆ꠞꠥ ꠜꠣꠡꠣꠔ "תּוֹרָה‎" ꠝꠣꠘꠤ ꠖꠤꠇ ꠛꠣꠔꠣꠁꠀ ꠖꠦꠅꠀ) ꠀꠞ ꠏꠣꠛꠥꠞ (ꠀꠡꠟ ꠢꠤꠛ꠆ꠞꠥ ꠜꠣꠡꠣꠔ "תְּהִלִּים" ꠝꠣꠘꠤ ꠔꠣꠞꠤꠚ ꠨ ꠘꠣꠉꠞꠤ ꠁꠡ꠆ꠐꠣꠁꠟꠦ ꠀꠋꠞꠦꠎꠘꠣꠝ (Book of Psalms) ꠅꠘꠥꠛꠣꠖ ꠇꠞ꠆ꠟꠦ ꠅꠄ ꠔꠣꠞꠤꠚꠘꠣꠝꠣ ꠙꠥꠕꠤꠞ ꠇꠦꠔꠣꠛ) ⁕

ꠙꠛꠤꠔ꠆ꠞ ꠔꠃꠞꠣꠔ ꠡꠞꠤꠚ
ꠀꠍꠝꠣꠘ-ꠎꠝꠤꠘ ꠙꠄꠖꠣ
ꠙꠄꠟꠣ ꠙꠦꠞꠣ

ꠙꠛꠤꠔ꠆ꠞ ꠁꠘ꠆ꠎꠤꠟ ꠡꠞꠤꠚ
ꠢꠎꠞꠔ ꠁꠍꠣ ꠀꠟ-ꠝꠍꠤꠞ ꠈꠣꠘ꠆ꠖꠣꠘ
ꠙꠄꠟꠣ ꠙꠦꠞꠣ

 ꠇꠥꠞꠣꠘ (ꠝꠥꠍꠟꠝꠣꠘ ꠝꠔꠞ ꠢꠦꠡꠝꠦꠡ ꠀꠡꠝꠣꠘꠤ ꠇꠤꠔꠣꠛ)
 ꠙꠥꠞꠣꠘ (ꠁꠘ꠆ꠖꠥ ꠝꠔꠞ ꠀꠡꠝꠣꠘꠤ ꠇꠤꠔꠣꠛ)

ꠀꠞ꠆ꠔꠣꠔ

ꠛꠣꠞꠣꠔꠣꠔ
 ꠛꠣꠁꠛꠦꠟ (ꠀꠡꠝꠣꠘꠤ ꠇꠤꠔꠣꠛꠣꠁꠘ)

ꠇꠦꠐꠣꠉꠞꠤ:ꠛꠣꠁꠛꠦꠟ
ꠇꠦꠐꠣꠉꠞꠤ:ꠔꠥꠞꠣꠢ
ꠇꠦꠐꠣꠉꠞꠤ:ꠁꠘ꠆ꠎꠤꠟ
ꠇꠦꠐꠣꠉꠞꠤ:ꠁꠍꠣꠁ
ꠇꠦꠐꠣꠉꠞꠤ:ꠁꠛ꠆ꠞꠥ ꠝꠣꠔ